Alimentul care nu trebuie să-ți lipsească de pe masă în a doua zi de Paște. Prima zi din Săptămâna Luminată poartă numele de Lunea Albă, iar creștinii respectă cu sfințenie mai multe tradiții.
Pe 6 mai 2024, creștinii ortodocși intră în Săptămâna Luminată, iar în Lunea Albă- așa cum este numită a doua zi de Paște, țin de anumite tradiții și superstiții păstrate încă din străbuni.
Astfel că, în această are loc „umblarea cu pască”, aliment care nu trebuie să-ți lipsească din meniul de Paște. Se vizitează rudele apropiate, pentru a anunța Învierea lui Iisus Hristos. De asemenea, finii merg la nași cu colaci, pască şi ouă roşii.
Totodată, copiii merg să-și viziteze părinții. Iar o altă tradiție presupune stropirea cu apă, ritual ce amintește de fata evreică ce a leșinat atunci când a auzit că Iisus este în viață.
Pornind de la această poveste, în zona Transilvaniei, tinerii îmbrăcați în port tradițional le stropesc pe fete cu parfum. La rândul lor, ele le oferă ceva de băut, precum și daruri simbolice.
Odată cu Învierea Mântuitorului se crede că porțile Raiului se deschid pentru toți păcătoșii ale căror suflete sunt prinse în Iad, chiar și pentru Adam, ceea ce durează până la Duminica Tomei.
Prima zi din Săptămâna Luminată poartă numele de Lunea Albă și se crede că cine moare în această zi este iertat de bun început și nu mai are parte de Judecata de Apoi. În a doua zi de Paște, casa se stropește cu agheazmă.
Din popor se crede că Săptămâna Luminată le aparține morților, motiv pentru care mai poartă numele de Săptămâna Blajinilor sau Paştele Morţilor. Cei care trec în neființă în această perioadă ajung direct în Rai.
Indiferent de păcatele pe care le-au săvârșit, tradiția spune că ușile Iadului sunt închise. Pe de altă parte, cine vine pe lume în Săptămâna Lumina se poate considera a fi un om noroc cu adevărat, notează adevărul.ro.